EkBass/fiwiki-20250220-pages-articles huggingface dataset:
Thompsonin lentoasema

Thompsonin lentoasema (, tunnetaan myös nimellä Thompson Municipal Airport) on lentoasema Kanadan Manitoban provinssissa, noin 5,6 km Thompsonin kaupungista pohjoiseen. Kentän omistaa Thompson Regional Airport Authority ja sitä ylläpitää District of Mystery Laken aluehallinto. Lentoasema on Manitoban kolmanneksi vilkkain Winnipegin kansainvälisen lentoaseman ja Winnipeg/St. Andrewsin lentoaseman jälkeen. == Historia == Thompsonin lentoaseman rakensi vuonna 1961 International Nickel Company omaan käyttöönsä. Lentokentällä oli vain yksi 914 metriä pitkä sorapintainen kiitotie. Vuonna 1963 lentoasema siirtyi Transport Canadan omistukseen. Lentoasemaa on tästä alkaen ylläpitänyt District of Mystery Laken aluehallinto. Maaliskuussa 2000 lentoasema siirtyi Thompson Regional Airport Authorityn omistukseen. Säännöllistä reittiliikennettä lentoasemalle suorittavat Calm Air ja Perimeter Aviation, lisäksi kentältä toimii Missinippi Airways, Fast Air ja Custom Helicopters, Kanadan ratsupoliisin ilmajaostolla on asemalla toimipiste sekä kenttä toimii kesäkaudella maastopalojen sammuttamiseen käytettävien vesipommittajien tukikohtana. == Lentoyhtiöt ja kohteet == Lentoyhtiö Kohteet Calm Air Arviat, Baker Lake, Chesterfield Inlet, Churchill, Gillam, Rankin Inlet, Shamattawa, South Indian Lake, Winnipeg Perimeter Aviation Brochet, Gods Lake Narrows, Gods River, Lac Brochet, Lynn Lake, Oxford House, Tadoule Lake, Winnipeg, York Landing == Lähteet == == Aiheesta muualla == * Kuvia Thompsonin lentoasemalta * Accident history for YTH Aviation Safety Network Luokka:Manitoban lentoasemat
Ağa Yusuf pašša

Agha Yusuf pašša (, Gürcü = georgialainen) oli georgialaissyntyinen janitsaarikenraali ja janitsaarien agha, joka toimi osmanien valtakunnan suurvisiirinä 20. marraskuuta 1711 – 12. marraskuuta 1712 Ahmed III:n sulttaanikautena. Agha Yusuf pašša oli janitsaarien kenraali edeltävän suurvisiirin Baltacı Mehmet paššan johtamalla Prutin sotaretkellä Venäjää vastaan, joka päättyi osmanien voittoon. Baltacı Mehmet onnistui piirittämään Pietari Suuren johtamat joukot leiriinsä, jolloin tsaari joutui antautumaan. Suuresta ylivoimastaan huolimatta Baltacı Mehmet hyväksyi venäläisille edullisen Prutin rauhana tunnetun rauhansopimuksen huolimatta Agha Yusufin ja muiden kenraalien vastustuksesta. Yusuf pašša nimitettiin uudeksi suurvisiiriksi 20. marraskuuta 1711, kun Prutin sotaretkeltä palanneet joukot saapuivat Edirneen. Suurvisiirikautenaan Yusuf pašša kuului poliittiseen ryhmittymään, joka kannatti uutta sotaa Venäjää vastaan. 12\. marraskuuta 1712 virka siirtyi Silahdar Süleyman paššalle. == Lähteet == Luokka:Osmanien valtakunnan suurvisiirit Luokka:Osmanien valtakunnan kenraalit Luokka:Paššat Luokka:1600-luvulla syntyneet Luokka:1700-luvulla kuolleet
Eths

Eths on ranskalainen metalliyhtye. Se sai alkunsa maaliskuussa 1999 kolmen ranskalaisyhtyeen, Melting Pointin, Shockwaven ja X-Krutian, jäsenten perustettua oman yhtyeensä. Ethsin huomiota herättävin piirre on sen laulajan, Candicen, ääni, jota jotkut erehtyvät kuvittelemaan ajoittain miehen ääneksi. Eths on julkaissut toistaiseksi useita maxi-CD:tä ja kaksi kokopitkää albumia, joista jälkimmäinen (Tératologie) on julkaistu myös Ranskan ulkopuolella. == Jäsenet == === Nykyiset === * Candice Clot - laulu * Stephane Bihl - kitara, samplet, taustalaulu * Gregory Rouviere - kitara * Geoffrey Neau - basso * Matthieu LeChevalier - rummut === Entiset === * Guillaume - rummut (1999-2006) * Roswell - basso (1999-2006) == Diskografia == * Autopsie (2000, Maxi-CD) * Samantha (2002, Maxi-CD) * Sôma (2004) * Tératologie (2007 Ranskassa, 2008 muualla) * III (2012) * Ankaa (2016) * The Best of Eths (2017) == Lähteet == == Aiheesta muualla == * Ethsin virallinen sivusto (ranskaksi ja englanniksi Luokka:Ranskalaiset metalliyhtyeet
Paraati

Paraati, myös ohimarssi, on ihmisjoukon muodostama kulkue, joka kulkee yleensä esiintymismielessä tavallisesti paraatin järjestämiskaupungin halki. Paraati mielletään usein sotavoimien katselmukseksi, mutta esimerkiksi Yhdysvalloissa järjestetään tärkeinä juhlapäivinä siviiliparaateja. Myös eri ihmis- tai kansanryhmät järjestävät paraateja, kuten seksuaali- ja sukupuolivähemmistöjen Pride. Sotien aikana paraateja on järjestetty perinteisesti silloin, kun siihen osallistuva yksikkö tai yksiköt lähtevät sotaan. Myös vastustajalta vallatussa kaupungissa on usein sotilasperinteiden mukaisesti järjestetty voitonparaati. Suomen puolustusvoimat järjestävät vuosittain valtakunnallisen paraatikatselmuksen ja ohimarssin puolustusvoimain lippujuhlan päivänä 4. kesäkuuta. Ylipäällikön ja komentajan vastaanottama valtakunnallinen sotilasparaati on järjestetty vaihtuvalla paikkakunnalla vuodesta 1952 alkaen.Puolustusvoimain lippujuhlan päivä 4.6.Lippujuhlan päivä Suomessa paraatiperinnettä on tätä ennen edustanut 16. toukokuuta 1918 valkoisten voitonparaatista alkanut perinne, jonka myötä 16. toukokuuta paraatilla juhlistettiin sisällissodan päättymistä ja valkoisten voittoa. Kyseisenä päivänä järjestettiin paraati aina vuoteen 1939 saakka.Suuri Paraati 16.5.1918 == Lähteet == Luokka:Asevoimat
Nuori Aleksis -palkinto

Nuori Aleksis -palkinto on Äidinkielen opettajain liiton (ÄOL) organisoimien yläkoulun ja toisen asteen lukijaverkostojen myöntämä tunnustus edellisvuoden parhaalle kotimaiselle kauno- tai tietokirjalle. Toisen asteen ja yläkoulun raadit myöntävät omat palkintonsa, joiden arvo on 1 500 euroa. Palkinto jaettiin ensimmäisen kerran vuonna 1999. ==Toisen asteen Nuori Aleksis== Toisen asteen Nuori Aleksis -palkinto myönnetään parhaalle edellisvuonna ilmestyneelle kotimaiselle kaunokirjalle. Palkinnon saajan valitsee ÄOL:n kokoama toisen asteen opiskelijoista koostuva raati. Palkittava teos voi olla romaani tai novelli- tai runokokoelma. Lasten- ja nuortenkirjallisuus, viihdekirjallisuus ja näytelmät jäävät kilpailun ulkopuolelle. Viisi suosituinta kirjaa etenee ahkerimmista lukijoista koostuvan viisihenkisen loppuraadin arvioitavaksi. Palkinnon saaja julkistetaan lokakuussa Helsingin kirjamessuilla. ==Yläkoulun Nuori Aleksis== Vuonna 2020 myönnettiin ensimmäisen kerran yläkoulun Nuori Aleksis -palkinto. Yläkoulun lukijaverkostoon voivat osallisua 7.-9.-luokkalaiset, joista kootaan lukijaraati. Yläkoulun raati lukee kotimaista, nuorille suunnattua kauno- ja tietokirjallisuutta. Palkinnon saaja palkitaan Turun kirjamessuilla. ==Palkitut== === Toisen asteen Nuori Aleksis === Vuosi Kirjailija Teos 1999 Leena Krohn Pereat mundus 2000 Pentti Saaritsa Elävän mieli 2001 Jukka Heikkilä Antigonos, jumalten poika 2002 Maria Peura On rakkautes ääretön 2003 Reko Lundán Ilman suuria suruja 2004 ei jaettu 2005 Maarit Verronen Keihäslintu 2006 Tuomas Kyrö Liitto 2007 Tina ja Reko Lundán Viikkoja, kuukausia 2008 Juha Itkonen Kohti 2009 Johanna Sinisalo Linnunaivot 2010 Kari Hotakainen Ihmisen osa 2011 ei jaettu 2012 Johanna Sinisalo Enkelten verta 2013 Emmi Itäranta Teemestarin kirja 2014 Marja Björk Poika 2015 Tommi Kinnunen Neljäntienristeys 2016 Elina Hirvonen Kun aika loppuu 2017 Hanna Kauppinen Kirja, jota kukaan ei koskaan lukenut 2018 Rosa Liksom Everstinna 2019 Annamari Marttinen Korsetti 2020 ei jaettu 2021 ei jaettu 2022 ei jaettu 2023 Maria Turtschaninoff Suomaa 2024 Sara Al Husaini Huono tyttö Lähde (1999–2019) ===Yläkoulun Nuori Aleksis=== Vuosi Kirjailija Teos 2020 Marisha Rasi-Koskinen Auringon pimeä puoli 2021 Elisa Nieminen Rikki revityt 2022 Anne-Maija Aalto Mistä valo pääsee sisään 2023 Siiri Enoranta Maailmantyttäret 2024 Leena Paasio Bengtskär itä kahdeksan Lähde (2020–2022) == Lähteet == Luokka:Suomalaiset kirjallisuuspalkinnot
Carl Ewald von Rönne

Carl Ewald von Rönne (,sukunimi esiintyy joskus myös muodoissa Renne, Rönn, Ronne, etunimi taas Carl-Ewald ja Karl Ewald 25\. joulukuuta 1663 – 29. joulukuuta 1716) oli venäläinen ratsuväenkenraali, joka osallistui suureen Pohjan sotaan ja Venäjän–Turkin sotaan 1710–1711. Ruotsin hallitsemassa Räävelissä bremeniläistaustaiseen aatelissukuun syntynyt Rönne avioitui Anna Lucia de Preenin (1666–1729) kanssa vuonna 1699. Ruotsin armeijassa sotilaskoulutuksensa saanut ja sen jälkeen Hollannin sekä Saksin armeijoissa upseerina palvellut Rönne liittyi Venäjän armeijaan vuonna 1702 saaden pian komentoonsa oman rakuunarykmentin everstin arvoisena. Sotamenestyksen myötä Rönne yleni kenraalimajuriksi vuonna 1704, kenraaliluutnantiksi vuonna 1705, ja viimein kenraaliksi vuonna 1709. Prutin sotaretkellä heinäkuun puolenvälin aikoihin 1711 Rönne sai toissijaisen, joskin tärkeän tehtävän kaartaa Prutjoelle edenneen osmaniarmeijan ohi ja vallata heidän huoltopisteensä, joka sijaitsi Tonavan varrella Brăilassa. Rönne matkasi 12 000-miehisen ratsuväkiosastonsa kanssa kiireellä ja eteni nopeasti kohti Brăilaa. Pietari Suuren armeija kuitenkin saarrettiin, ja hävittyään taistelun keisari joutui antautumaan. Panoksena oli paljon, sillä Pietari oli Baltacı Mehmet paššan johtaman osmaniarmeijan armoilla. Mehmet pašša kuitenkin tyytyi maltillisiin ehtoihin, sillä oli saanut sanan Rönnestä, joka oli tavoittanut Brăilan huoltopisteen samana päivänä, kun Prutin rauha allekirjoitettiin. Huoltokeskuksen häviäminen olisi vaarantanut valtavan osmaniarmeijan taistelukyvyn. Rönne, jolle sana jo vallitsevasta rauhantilasta ei etäisyyksien vuoksi ehtinyt, valloitti Brăilan, jonka joutui muutamaa päivää myöhemmin rauhan tultua luovuttamaan osmaneille. Ennen kuolemaansa 1716 Rönne toimi Puolassa olevien joukkojen komentajana. Hänet palkittiin keisarillisen Venäjän korkea-arvoisimmalla kunniamerkillä Pyhän Andreaksen ritarikunnan kunniamerkillä. ==Lähteet== == Aiheesta muualla == * biografija.ru * dic.academic.ru Luokka:Venäläiset kenraalit Luokka:Vuonna 1663 syntyneet Luokka:Vuonna 1716 kuolleet
Flavivirukset

Flavivirukset (Flavivirus) ovat pääasiassa niveljalkaisten, yleensä hyttysten tai puutiaisten, levittämiä positiivisäikeisiä RNA-viruksia. Flaviviruksia tunnetaan tällä hetkellä 70 eri lajia, joista 13 aiheuttaa tautia ihmisessä. Ryhmään kuuluu erittäin merkittäviä taudinaiheuttajia, kuten dengue-, keltakuume-, Japanin aivotulehdus-, Länsi-Niilin- ja puutiaisaivotulehdusvirukset. s.621–629 ==Flavivirukset== === Puutiaisten levittämät === *Gadgets Gully -virus (GGYV) *Kadamvirus (KADV) *Kyasanur Forest disease -virus (KFDV) *Langatvirus (LGTV) *Omskin verenvuotokuumevirus (OHFV) *Powassanvirus (POWV) *Royal Farm -virus (RFV) *Puutiaisaivotulehdus (TBEV) *Louping ill -virus (LIV) *Meabanvirus (MEAV) *Saumarez Reef -virus (SREV) *Tyuleniyvirus (TYUV) === Hyttysten levittämät === *Aroavirus (AROAV) *Denguevirus (DENV) *Kedougouvirus (KEDV) *Cacipacorevirus (CPCV) *Koutangovirus (KOUV) *Japanin B-enkefaliittivirus (JEV) *Murray Valley -enkefaliittivirus (MVEV) *St. Louis -enkefaliittivirus (SLEV) *Usutu-virus (USUV) *Länsi-Niilin virus (WNV) *Yaoundevirus (YAOV) *Kokoberavirus (KOKV) *Bagazavirus (BAGV) *Ilheusvirus (ILHV) *Israel turkey meningoenkefalomyeliittivirus (ITV) *Ntayavirus (NTAV) *Tembusuvirus (TMUV) *Zikavirus (ZIKV) *Banzivirus (BANV) *Boubouivirus (BOUV) *Edge Hill -virus (EHV) *Jugravirus (JUGV) *Saboyavirus (SABV) *Sepikvirus (SEPV) *Uganda S -virus (UGSV) *Wesselsbron-virus (WESSV) *Keltakuumevirus (YFV) === Muut === *Entebbe bat virus (ENTV) *Yokose virus (YOKV) *Apoi virus (APOIV) *Cowbone Ridge -virus (CRV) *Jutiapavirus (JUTV) *Modocvirus (MODV) *Sal Vieja -virus (SVV) *San Perlita -virus (SPV) *Bukalasa bat virus (BBV) *Carey Island -virus (CIV) *Dakar bat virus (DBV) *Montana myotis leukoenkefaliittivirus (MMLV) *Phnom Penh bat virus (PPBV) *Rio Bravo -virus (RBV) == Lähteet == == Aiheesta muualla == *Laji.fi: Flavivirus *ViralZone: Flavivirus *National Center for Biotechnology Information (NCBI): Flavivirus, taxonomy Luokka:RNA-virukset
Boris Šeremetev

Boris Petrovitš Šeremetjev (), (5. toukokuuta (J: 25. huhtikuuta) 1652 Moskova, Moskovan Venäjä – 28. helmikuuta (J: 17. helmikuuta) 1719 Moskova, Moskovan Venäjä) oli Venäjän keisarikunnan armeijan sotamarsalkka, joka osallistui suureen Pohjan sotaan ja Venäjän–Turkin sotaan vuosina 1710–1711. Šeremetjev taisteli vuonna 1681 Krimin tataareja vastaan. Seuraavana vuonna hän nousi pajari-luokkaan, jonka jäsenet kuuluivat Venäjän ylimpään ruhtinaalliseen palvelusluokkaan. Hän osallistui vuonna 1686 Moskovan suuriruhtinaskunnan ja Puolan välisiin ikuisen rauhan neuvotteluihin. Vuosina 1695–1696 hän oli mukana Azovin sotaretkillä, joiden tarkoitus oli vallata Asovanmerelle pääsyn estävä Azovin linnake. Toinen näistä sotaretkistä päättyi voitokkaasti. Šeremetjev voitti Wolmar Anton von Schlippenbachin johtamat ruotsalaiset Kanepin ja Hummulin taisteluissa. Pohjan sodan ratkaisevassa Pultavan taistelussa kesällä 1709 Šeremetjev johti Venäjän armeijan keskustaa. Vuonna 1710 hän valtasi Riian. Pohjan sodan jatkona käydyssä Venäjän–Turkin sodassa 1710–1711 Šeremetjev osallistui Pietari Suuren johtamaan Prutin taisteluun, jonka venäläiset hävisivät. Vuonna 1715 hän johti venäläisten sotaretkiä Pommeriin ja Mecklenburgiin. Boris Petrovitš Šeremetjev kuoli 67-vuotiaana Moskovassa helmikuussa 1719. Luokka:Venäläiset kenraalit Luokka:Vuonna 1652 syntyneet Luokka:Vuonna 1719 kuolleet
Pyylampi (Siilinjärvi)

Pyylampi on asuinalue ja lampi Siilinjärvellä, noin 3 kilometriä kunnan keskustasta pohjoiseen. Alueen pääkatu on Pyylammintie. Pyylampi rajautuu idässä Räisälään, etelässä Harjamäkeen, lännessä Kevättömään (Siilinjärvellä sijaitseva järvi), Panninniemeen ja Pyylampeen (lampi). Alue on suosittu lapsiperheiden keskuudessa. Pyylampi on osa laajempaa Siilinjärven Kirkonkylän aluetta. ==Lähteet== Luokka:Siilinjärven kylät ja alueet
Marjorie Oludhe Macgoye

Marjorie Oludhe Macgoye (21. lokakuuta 1928 Southampton, Iso- Britanniahttps://www.encyclopedia.com/arts/educational-magazines/oludhe- macgoye-marjorie-1928 – 1. joulukuuta 2015 Nairobi, Kenia) oli kenialainen kirjailija ja runoilija. Hänen kuuluisimpia teoksiaan ovat muun muassa Coming to Birth ja Homing In. == Elämä == Marjorie Macgoye syntyi Englannissa vuonna 1928. Hän muutti Keniaan lähetyssaarnaajaksi vuonna 1954, 26-vuotiaana. Macgoye meni naimisiin kenialaisen D. G. W. Macgoyen kanssa kuusi vuotta myöhemmin integroituen aviomiehensä laajaan perheeseen ja koko Luon maantieteelliseen yhteisöön. Juuri integroitumisen teema toistuu Macgoyen kirjallisessa tuotannossa. Kirjallisen uransa Macgoye aloitti vuonna 1983 romaanilla The Present Moment, mutta varsinainen läpimurto tapahtui vuonna 1986 Coming to Birth -romaanilla, joka voittikin samana vuonna Sinclair Prize for Fiction -palkinnon. Romaanien lisäksi Macgoye kirjoitti ja julkaisi useita runoja. Macgoye kuoli kotonaan Nairobin Ngarassa 1. joulukuuta 2015. == Bibliografia == * The Present Moment (1983) * Coming to Birth (1986) * Street Life (1987) * Growing up at Lina School (1988) * Homing In (1994) * Chira (1996) * Make It Sing and Other Poems (1998) * A Farm Called Kishinev (2005) * Further Adventures of the Black Hand Gang (2005) * The Black Hand Gang Grows Up (2006) == Lähteet == Luokka:Kenialaiset kirjailijat Luokka:Vuonna 1928 syntyneet Luokka:Vuonna 2015 kuolleet
Painkiller (kappale)

Painkiller on brittiläisen heavy metal -yhtyeen Judas Priestin kappale samannimiseltä studioalbumilta. Kappale esittelee levyn ominaissoundin hyvin: Rob Halfordin laulu kuuluu melkein koko ajan ylärekisterissä ja kitaransoitossa kuullaan nopeaa sweep pickingiä. Kappaleen alussa kuuluva rumpusoolo taas esittelee uuden rumpalin Scott Travisin taidot ja nopeuden. Halfordin mukaan kappale kertoo tarinan enkelistä, joka on lähetetty kostamaan pahantekijöille näiden tekosensa. Ensimmäisen soolon kappaleessa soittaa Glenn Tipton ja toisen taas K.K. Downing. == Arvostus == Kappale on äänestetty Radio Rockin suurimmissa Judas Priestin 3. parhaaksi kappaleeksi Lochnessin ja Breaking the Lawin jälkeen. == Kappaleet == # # == Kokoonpano == * Rob Halford – laulu * Glenn Tipton – soolo- ja rytmikitara * K.K. Downing – soolo- ja rytmikitara * Ian Hill – basso * Scott Travis – rummut == Triviaa == * Kappale on mukana videopelissä Rock Band 2, jossa se on yksi pelin hankalimpia kappaleita. Esimerkiksi lopun lauluosa, jossa Halford pysyy korkeassa nuotissa melkein kaksikymmentä sekuntia, on todella hankala. * Kappale on mukana Guitar Hero: Van Halenissa. * Kappaleesta on coverin tehnyt ainakin Death. == Lähteet == * * * == Aiheesta muualla == * Discogs * Luokka:Vuoden 1990 kappaleet Luokka:Judas Priestin kappaleet
Eva Christensen

Eva Christensen on yhdysvaltalainen ääninäyttelijä, joka tunnetaan Ginrein roolista OVA-sarjoissa Giant Robo: The Animation ja Ginrei Special. ==Ura== Christensen aloitti ääninäyttelemisen animaatioissa tekemällä aluksi sivuääniä Pokémoniin ja sai myöhemmin merkittävämmän roolin Ginreinä Giant Robo: The Animationissa, jonka hän myöhemmin uusi Grinrei Specialissa vuonna 2005.Eva Christensen Anime News Network Viitattu 9.8.2009 Christensenillä oli pääosa myös animesarjassa Shrine of the Morning Mist. Ensimmäisen alkuperäisroolin hän teki Teini-ikäisiin mutanttininjakilpikonniin, toimiessaan sarjan kuudennen tuotantokauden aikana Viralin äänenä, joka oli yksi Turtlesien vihollisista. ==Lähteet== *Eva Christensen Voice Chasersissa *Eva Christensen Crystal Acidsissa ===Viitteet=== Luokka:Yhdysvaltalaiset ääninäyttelijät Luokka:Syntymävuosi puuttuu Luokka:Elävät henkilöt
Anders Peter Nielsen

Anders Peter Nielsen (25. toukokuuta 1867 – 16. huhtikuuta 1950) oli tanskalainen ampuja ja olympiavoittaja. Hän osallistui Pariisin, Tukholman, Antwerpenin ja Pariisin olympialaisiin. Nielsen voitti näistä mitaleita Pariisin ja Antwerpenin kisoissa. Pariisissa 1900 hän voitti kolme hopeamitalia, 300 metrin sotilaskiväärin polvi-, makuu- ja moniasentokilpailuissa. 20 vuotta myöhemmin Antwerpenissa hän oli vielä mukana Tanskan kultaa voittaneessa 300 metrin sotilaskiväärin pystyasentokilpailun joukkueessa. == Aiheesta muualla == * Nielsenin profiili databaseolympics.com- sivustolla == Lähteet == * sports-reference Luokka:Tanskalaiset olympiavoittajat Luokka:Tanskalaiset ampujat Luokka:Vuonna 1867 syntyneet Luokka:Vuonna 1950 kuolleet
Azmari

Azmari on etiopialainen laulaja-instrumentalisti, joka on rinnastettavissa eurooppalaiseen bardiin. Azmarina voi toimia sekä miehiä että naisia. He esittävät ex tempore säkeistöjä samalla kun soittavat yksikielistä masenqoa tai lyyrasukuun kuuluvaa kraria. Azmarit usein esittävät tejbeiteissä, joissa tarjotaan makeaa t'ej-hunajaviiniä. Luokka:Etiopian musiikki Luokka:Etiopialaiset muusikot Luokka:Musiikkialan ammatit
Kauriinsilmät

__NOTOC__ Kauriinsilmät on Johanna Kurkelan kolmas studioalbumi, joka julkaistiin 30. syyskuuta 2008. Albumin kappaleiden sanoitukset ovat Heikki Kerkelän (1, 3, 5, 6, 10) , Sinikka Svärdin (2, 4, 8, 9) ja Marko Saareston (7) käsialaa. Sävellykset on tehnyt Tomi Aholainen paitsi kappaleessa "Salaisuuksia" Marko Saaresto, Olli Tukiainen ja Markus Kaarlonen eli Poets of the Fall -yhtye. Albumi oli Suomen virallisella albumilistalla parhaimmillaan sijalla 10. == Kappaleet == # # # # # # # # # # # == Kokoonpano == * Johanna Kurkela – laulu * Risto Niinikoski – rummut, perkussiot, muut lyömäsoittimet * Ako Kiiski – sähkö- ja pystybasso * Peter Engberg – akustiset- ja sähkökitarat, resonaattorikitara (1–2, 10), busuiki, viola caipira (2 & 3), ukulele (5), baritonikitara (6), klassinen kitara (11) * Mikko Mäkinen – haitari (2 & 3) * Kukka Lehto – viulu (5) * Matti Kallio – tinapilli (5 & 6), haitari (6) * Tomi Aholainen – piano, flyygeli, muut kosketinsoittimet, laulu (8), taustalaulu, musiikkiohjelmointi === Tuotanto === * Juha Jäntti – äänittäjä (Finnvox & Soundtrack), miksaaja (Finnvox) * Juha Heininen – äänittäjä (Hip-studiot) * Tomi Aholainen – NLM * Pauli Saastamoinen – masteroija (Finnvox) * Outi Höylä – puvustus, tyyli * Emilia Ikäheimo – kuvat * Perttu Murto – kuvankäsittely * Tommi Levy – kansikuva, kuvankäsittely * Pekka Ruuska – A&R; (Kaiku Entertainment) * Tomi Aholainen – A&R; (North Light Music) == Arvostelut == * Dome.fi: Dome.fi: Levyarvio * Keskisuomalainen: neutraaliKeskisuomalainen: Levyarvio == Lähteet == Luokka:Johanna Kurkelan albumit Luokka:Vuoden 2008 albumit
Max Langen hyökkäys

Max Langen hyökkäys on shakkiavaus, joka alkaa siirroilla: :`1.e4 e5 2.Rf3 Rc6 3.Lc4 Rf6 4.d4 exd4 5.0-0 Lc5 6.e5` Avaus on nimetty saksalaisen suurmestarin Max Langen mukaan vuonna 1854. Max Langen hyökkäys voi seurata seuraavista avauksista: * Italialaisen pelin Guico Pianno -muunnelma `1.e4 e5 2.Rf3 Rc6 3.Lc4 Lc5` * Keskuspeli `1.e4 e5 2.d4 exd4` * Lähettipeli `1.e4 e5 2.Lc4` * Preussilainen peli `1.e4 e5 2.Rf3 Rc6 3.Lc4 Rf6` * Skotlantilainen peli `1.e4 e5 2.Rf3 Rc6 3.d4` * Venäläinen peli `1.e4 e5 2.Rf3 Rf6` ==Muunnelmat== * 6...d5 Päämuunnelma, joka jatkuu 7.exf6 dxc4 8.Te1+ Le6 9.Rg5 Dd5 (ei 9...Dxf6? 10.Rxe6 fxe6 11.Dh5+, jota seuraa 12.Dxc5) 10.Rc3 Df5 (ei 10...dxc3?? 11.Dxd5 voittaa, sillä 11...Lxd5 on laiton siirto) 11.Rce4 0-0-0 monimutkaisin pelein. ** Vaihtoehto valkealle siirron 7...dxc4 jälkeen on 8.fxg7 Tg8 9.Lg5. Mustan yleisin vastaus lienee 9...Le7 10.Lxe7 Kxe7. Muunnelmaa on analysoinut Lev Gutman ja Stefan Bucker. * 6...Rg4 Pelattavissa, mutta harvinaisempi kuin päämuunnelma.www.365chess.com ==Aiheesta muualla== * Analyysi Max Langen hyökkäyksestä * Artikkeli Max Langen hyökkäyksestä * Muunnelmia Max Langen hyökkäyksestä * Lisää Max Langen hyökkäyksestä ==Lähteet== Luokka:Shakkiavaukset
Paul van Asbroeck

Paul van Asbroeck (1. toukokuuta 1874 - 1959) oli belgialainen ampuja ja olympiavoittaja. Hän osallistui Pariisin 1900, Lontoon 1908, Antwerpenin 1920, Pariisin 1924, ja Berliinin 1936 kesäolympialaisiin kivääri ja pistoolilajeissa. Van Asbroeck voitti Pariisissa jaetun pronssimitalin yhdessä norjalaisen Ole Østmon kanssa 300 metrin sotilaskiväärin moniasentokilpailusta. Hän sai Lontoossa kahdeksan vuotta myöhemmin kaksi mitalia, kultaa 50 jaardin vapaapistoolista ja hopeaa saman lajin joukkuekilpailusta. Asbroeck voitti urallaan 50 metrin pistoolin maailmanmestaruuden yhteensä kuusi kertaa. Maailmanmestaruusmitaleja van Asbroeck sai myös kiväärillä. Vielä vuonna 1930 hän oli voittamassa hopeamitalia Belgian joukkueessa pienoiskiväärin pystyasentokilpailussa. Henkilökohtaisia MM-mitaleja van Asbroeckilla on 20 (7-5-8), jolla hän sijoittuu miesten kaikkien aikojen mitalitilastossa kuudenneksi edellään neljä sveitsiläistä ja Ruotsin Torsten Ullman. Van Asbroeck voitti Lyonin MM- kisoissa 1904 vapaapistoolin mestaruuden tuloksella 484. Seuraavana vuonna hän voitti MM-kullan Brysselin MM-kisoissa vapaakiväärin pystyasennossa tuloksella 326. Zürichin MM-kisoissa 1907 hän voitti vapaapistoolin MM-kullan tuloksella 504. Hän voitti vapaapistoolin maailmanmestaruuden myös Hampurin MM-kisoissa 1909 pistein 518. Seuraavana vuonna Loosduinenin MM-kisoissa hän uusi vapaapistoolin maailmanmestaruutensa tuloksella 528. Van Asbroeck uusi vapaapistoolin maailmanmestaruutensa myös Biarritzin MM-kisoissa 1912, jolloin hänen voittotuloksensa oli 520, ja Viborgin MM-kisoissa 1914 tuloksella 528. Van Asbroeck ampui vuonna 1905 maailmanennätyksen vapaakiväärin pystyasennon 40 laukauksella tuloksella 326. Se paransi Franz Böcklin edellistä ennätystä 11 pisteellä ja pysyi voimassa neljä vuotta, kunnes Emil Pachmayr teki vuonna 1909 tuloksen 334. Van Asbroeck teki myös neljä maailmanennätystä vapaapistoolin 50 metrin 60 laukauksella. Hänen vuonna 1905 ampuma tuloksensa 507 rikkoi Karl Rödererin edellisen ennätyksen neljällä pisteellä. Konrad Stäheli ampui seuraavana vuonna 512, mutta van Asbroeck onnistui saamaan ennätyksen takaisin 1909 tuloksella 518. Hänen viimeinen ennätyksensä oli vuonna 1912 ammuttu 540. Se pysyi voimassa aina vuoteen 1929 saakka, kunnes Fritz Zulauf rikkoi sen. == Lähteet == == Aiheesta muualla == *Van Asbroeckin profiili databaseolympics.com-sivustolla * ISSF:n sivut Luokka:Belgialaiset olympiavoittajat Luokka:Belgialaiset ampujat Luokka:Vuonna 1874 syntyneet Luokka:Vuonna 1959 kuolleet
Egyptinmetsästyskoira

Egyptinmetsästyskoira (Tesem) oli egyptiläinen koirarotu. Rodun uskotaan olevan alkuperäisessä muodossaan hävinnyt, mutta Itä-Afrikassa on koiria, jotka muistuttavat sitä erehdyttävästi. == Ulkomuoto == Egyptinmetsästyskoira oli podencojen ja faaraokoiran tapaan vinttikoiratyyppinen alkukantainen metsästyskoira. Se oli lyhytkarvainen, solakka ja useimmiten pystykorvainen; nämä yksilöt muistuttivat podengoja, podencoja, faaraokoiraa ja etnankoiraa. Osalla kuvatuista yksilöistä oli kuitenkin riippuvat korvat ja laikukas karvapeite; ne muistuttivat enemmän perinteisiä vinttikoiria. Raajat olivat pitkät ja häntä selän ylle kiertynyt.Tesem. Worldly Dogs. Haettu 26.1.2024. Väritys oli hiekanruskea (fawn) ja säkäkorkeus noin 50–51 cm.Morris, Desmond. Dogs - The Ultimate Dictionary of Over 1,000 Dog Breeds, s. 36-37. Ebury Press, 2001. ISBN0-09-187091-7. == Alkuperä == Rotua muistuttaneita koiria – hoikkia, pystykorvaisia ja kiertyvähäntäisiä – tunnettiin antiikin aikakaudella, jolloin ne kulkivat itäisten ja läntisten aavikoiden paimentolaisten mukana. Niitä on myös kuvattu Atlasvuoriston alueen maiden kalliotaiteessa, minkä perusteella ne olivat levittäytyneet koko muinaisen Pohjois-Afrikan alueelle. Kantarotu oli kotoisin joko Itä-Afrikasta tai Länsi- Aasiasta, mutta on olemassa todisteita joiden mukaan se kulkeutui Egyptiin etelästä – Nuubiasta ja Somaliasta.Hancock, David. Sighthounds - Their Form, Their Function and Their Future, s. 183. The Crowood Press: Ramsbury, Marlborough, Wiltshire, 2012. ISBN 978-1-84797-392-4. Egyptinmetsästyskoiraa kuvataan 3000 eaa. tehdyissä Egyptin hautamaalauksissa. Se oli kuitenkin jopa egyptiläistä kulttuuria vanhempi, sillä se esiintyy neoliittiselta kaudelta peräisin olevissa itäafrikkalaisissa kivimaalauksissa. Sitä pidetään vinttikoirien alkumuotona ja se oli basenjin, mangbattunkoiran, zandenkoiran ja šillukinkoiran edeltäjä. Se saattoi myös olla faaraokoiran, etnankoiran, ibizanpodencon, portugalinpodengon ja muiden samankaltaisten Välimeren jäniskoirien kantarotu.Canton, Mario. Levrieri e segugi primitivi, s. 162-165. Antonio Crepaldi Editore, 2012: Porto Viro, Italia. Jotkin lähteet väittävät, että egyptinmetsästyskoira olisi edelleen olemassa. Koillis-Afrikassa on monia villikoirapopulaatioita, jotka saattavat kantaa sen geenejä ja jotka ovat erittäin lähellä sen fenotyyppiä. Jotkin näistä muistuttavat niin erityisen paljon kuvauksia tesemistä, että jotkin asiantuntijat uskovat niiden olevan aitoja rodunedustajia. == Lähteet == de:Tjesem (Windhund) en:Tesem sv:Tesem Luokka:Afrikkalaiset koirarodut Luokka:Sukupuuttoon kuolleet koirarodut Luokka:Alkukantaiset koirat Luokka:Metsästyskoirat
Joheksolikoe

Joheksolikoe on lääketieteellinen koe, jolla selvitetään munuaisten toimintaa, täsmällisemmin glomerulusfiltraatiota. Joheksoli annetaan suonensisäisesti ja sen poistumista elimistöstä seurataan tyypillisesti kaksi ajoitettua verinäytettä ottamalla ja niiden joheksolipitoisuus määrittämällä.Joheksolikoe . Fimlab Laboratoriot Oy, 2010. Viitattu 27.12.2013 == Joheksoli ja sen pitoisuuden määritys näytteestä == Joheksoli on jodia sisältävä matalan osmolaliteetin varjoaine, jota pidetään yleisesti haitattomana. Se erittyy elimistöstä virtsan mukana. Joheksolin pitoisuus voidaan määrittää näytteestä HPLC-tekniikan, kemiallisin jodinmääritysten tai röntgenabsorption avulla. Kliinisessä käytössä HPLC on vakiintunut käyttöön tarkkuutensa ja käytännöllisyytensä vuoksi. Plasmassa joheksoli esiintyy kahtena isomeerinä, joita kumpaakin voidaan käyttää pitoisuusmäärityksessä. Joheksolimääritystä saattaa häiritä esim. parasetamolista elimistössä syntyvä parasetamoliglukuronidi, mutta yleisesti ottaen joheksolikoetta pidetään hyvin luotettavana.Nilsson-Ehle P: Iohexol clearance for the determination of glomerular filtration rate: 15 years´ experience in clinical practice. (PDF ), eJIFCC, 2002, nro 2. Viitattu 27.12.2013 == Kokeen suorittaminen ja tulokset == === Valmistelu === Koe ei sovellu jodiallergisille. Ennen tutkimusta on syytä välttää piristeiden käyttöä. Tutkimusaamuna tulee yli 40kg painavan potilaan nauttia 0,5 litraa vettä ja alle 40kg painavan potilaan 10 ml vettä painokiloa kohti. Koetta ei tule tehdä alle viikon kuluttua aikaisemmista varjoainetutkimuksista. === Joheksolin anto ja seuranta === Suonensisäinen kerta-annos on 1500 mg 5 ml tilavuudessa kahden minuutin aikana. Lyhyemmässä määrityksessä verinäytteet otetaan kahden ja neljän tunnin kohdalla, pidemmässä määrityksessä neljän ja 24 tunnin kohdalla näytteen annosta. Joheksoli määritetään yleensä HPLC-menetelmää käyttäen ja tuloksista lasketaan poistumisnopeus. Pikamäärityksessä iltapäivällä suoritetun kokeen tulokset ovat lääkärin käytettävissä seuraavana aamuna, ei-kiireellisen kokeen tulokset saadaan yleensä kahden viikon kuluttua. === Tulokset === Alle 20-vuotiailla normaalina tuloksena pidetään tulosta 90ml/min/1,73m2. Jokaista ikävuosikymmentä kohden viitearvo laskee 4ml/min/1,73m2. Alle viitearvon oleva tulos tulkitaan munuaisen vajaatoimintana, joka voi tuloksesta riippuen olla lievää, kohtalaista, keskivaikeaa tai vaikeaa. == Lähteet == === Viitteet === Luokka:Munuaiset
Luettelo korkeushypyn Suomen mestareista

Tämä on luettelo korkeushypyn Suomen mestareista. Korkeushypyn Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1910 asti voittaja ratkesi yhteistuloksen perusteella. Naiset ovat kilpailleet Suomen mestaruudesta vuodesta 1945 lähtien. == Mestaruudet == Miehet (* = Molempien jalkojen yhteistuloskilpailu) (yht. 118) * 8 – Oskari Frösén * 6 – Nils Nicklén, Eero Salminen, Juha Isolehto * 5 – Kalevi Kotkas, Asko Pesonen, Jussi Viita, Arttu Mattila * 4 – Arvo Laine* (mestaruuksista 2 yhteistuloskilpailuissa), Armas Wahlstedt, Henrik Hellén, Mikko Levola, Mika Polku * 3 – Oiva Linturi, Antero Tapola * 2 – Hubert Gädda, Uno Gerasimovitsch, Ilmari Reinikka, Veikko Peräsalo, Lauri Kalima, Heikki Nieminen, Reijo Vähälä, Juha Porkka, Osku Torro, Daniel Kosonen * 1 – Iivar Launis*, Santeri Sahlström*, Pauli Pohjola, Toivo Elo, Bror Kraemer, Vilho Tuulos, Urho Kekkonen, Paavo Yrjölä, Kuuno Honkonen, Kalervo af Ursin, Albert Koskinen, Keijo Ketola, Eino Simelius, Pertti Lantti, Lasse Viskari, Harri Sundell, Matti Nieminen, Ossi Aura, Jouko Kilpi, Erkki Niemi, Timo Ruuskanen, Veli-Pekka Kokkonen, Matti Viitala, Heikki Taneli, Jesse Huttunen, Samuli Eriksson Naiset (yht. 80) * 9 – Hanna Grobler * 6 – Susann Sundkvist * 5 – Sisko Heikkilä * 4 – Leena Kaarna, Kaisa Gustafsson * 3 – Ritva Bister, Gun Nordlund, Minna Vehmasto, Katja Kilpi, Eleriin Haas, Heta Tuuri * 2 – Hilja Kyllönen, Riitta-Maija Soppi, Niina Ranta (myöh. Vihanto), Linda Sandblom, Ella Junnila * 1 – Kerttu Valo, Eeva Poutiainen, Sirkka Liukko, Maire Österdahl, Seija Pöntinen, Raija Eerola, Sisko Lahdensuo, Eila Kelo, Pia Salonen, Kaisa Alasaari, Lena Teckenberg, Minna Rantanen, Ringa Ropo, Marita Pakarinen, Sari Karjalainen, Johanna Manninen, Kaisa Lehtonen, Marianne Mattas, Alina Mattila, Maiju Mattila, Mari Sepänmaa, Laura Rautanen, Sini Lällä, Venla Pulkkanen == Vuosittain == Miehet 1907–1910 Molempien jalkojen yhteistuloskilpailut {| class="sortable" Vuosi Voittaja Tulos 1907 Iivar Launis 310 1908 Santeri Sahlström 290 1909 Arvo Laine 328 1910 Arvo Laine 332 == Lähteet == * 1907–1959: * 1960–2006: http://www.gbrathletics.com/nc/fin.htm * 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja === Viitteet === Korkeushyppy Luokka:Korkeushyppy *
Zoran Tošić

Zoran Tošić (, s. 28. huhtikuuta 1987 Zrenjanin, Jugoslavia) on serbialainen jalkapalloilija, pelipaikaltaan vasen laituri. Hän on edustanut vuodesta 2010 Venäjän mestaruussarjassa pelaavaa TsSKA Moskovaa. Hän oli lainassa saksalaisessa Kölnissä ennen TsSKaan pääsyä.Zoran Tošić Playerhistory. Viitattu 17.12.2014. ==Lähteet== Luokka:Serbialaiset jalkapalloilijat Luokka:Vuonna 1987 syntyneet Luokka:Elävät henkilöt
Show Me Your Love

"Show Me Your Love" on Tina Karolin esittämä kappale, joka edusti Ukrainaa Eurovision laulukilpailuissa 2006. Sen sävelsivät Mikhail Nekrasov ja Tina Karol itse, ja sanat siihen on tehnyt Pavlo Shyklo eli DJ Pasha. Kappale sijoittui sekä semifinaalissa että finaalissa seitsemännelle sijalle. Vuoden 2006 Eurovision laulukilpailut voitti esiintymisjärjestyksessä Tina Karolin Show Me Your Love kappaleen edellä esiintynyt, Suomea edustanut Lordi kappaleellaan Hard Rock Hallelujah. ==Lähteet== Luokka:Vuoden 2006 euroviisuedustuskappaleet Luokka:Ukrainan euroviisuedustuskappaleet
Smurffi (virvoitusjuoma)

Smurffi (puhekielessä Smurffilimu) on Sinebrychoffin valmistama päärynänmakuinen virvoitusjuoma. Juomaa myydään 0,5 litran, ja elokuusta 2020 lähtien 1,5 litran muovipulloissa. Aiemmin sitä myytiin 0,33 litran kokoisissa lasipulloissa. 1980-luvulla markkinoilla oli myös vadelmanmakuinen Smurffi- juoma. Juomapullon etiketissä esiintyy belgialaisen Peyon luoman Smurffit- sarjan hahmoja. Smurffien käyttö virvoitusjuomien tunnuksena edustaa 1980-luvulla myös elintarviketeollisuudessa voimakkaasti yleistynyttä hahmomarkkinointia, jolla tuotteita pyritään muokkaamaan lapsikohderyhmän kannalta kiinnostavammaksi. Markkinointisuuntaus on jatkunut vahvana sittemminkin. Suomessa Sinebrychoffin Smurffi-limonadit tuotiin markkinoille vuonna 1983. ==Lähteet== ==Aiheesta muualla== * Kuluttajaliiton vertailu: Lasten juomat (pdf, 2012) (kuluttajaliitto.fi) *Smurffi-limonadia juova hevonen voitti taas! (7/2012) (iltalehti.fi) Luokka:Suomalaiset virvoitusjuomamerkit Luokka:Smurffit Luokka:Sinebrychoff
Édouard-Jean Empain

Édouard-Jean Empain (7. lokakuuta 1937 – 21. kesäkuuta 2018) oli belgialais- ranskalainen teollisuusmagnaatti ja paroni, joka oli vuosina 1969–1981 Schneider Electricin toimitusjohtajahttp://www.schneider- electric.com/documents/presentation/en/local/2006/12/se_history_brands_march2005.pdf#page=7. == Empainin sieppaus == Empain siepattiin 23. tammikuuta 1978 Pariisin asuntonsa edustalta. Empainin perheelle toimitettiin tämän sormenpää ja esitettiin 80 miljoonan Ranskan frangin lunnasvaatimus, joka myöhemmin pieneni 40 miljoonaan. Empainin löytämiseksi järjestettiin suuretsintä. Poliisi pysäytti ja tutki 24 tunnin aikana noin 140 000 autoa koko maassa. Kaappauksen jatkuttua kaksi kuukautta 24. maaliskuuta poliisin erikoisryhmä sai sieppaajat ansaan. Poliisin ja viiden sieppaajan välille syntyi tulitaistelu, jonka seurauksena yksi sieppaajista kuoli, yksi haavoittui ja yksi vangittiin. Haavoittuneen sieppaajan antamien tietojen perusteella Empain löydettiin 28. maaliskuuta metroasemalta Pariisin esikaupungissa Savigny-sur-Orgessa. Kaappaus kesti 63 päivää. Belgialainen ohjaaja Lucas Belvaux teki tapauksesta elokuvan Rapt. == Lähteet == == Aiheesta muualla == * Luokka:Belgialaiset liikemiehet Luokka:Vuonna 1937 syntyneet Luokka:Vuonna 2018 kuolleet Luokka:Ihmisryöstön uhrit
Max Lange

Max Lange (7. elokuuta 1832 Magdeburg – 8. joulukuuta 1899 Leipzig) oli saksalainen shakin suurmestari ja teoreetikko. Lange toimitti Deutsche Schachzeitung -lehteä vuosina 1858–1864. Hän voitti neljä kertaa Länsi-Saksan mestaruuden, Düsseldorfissa vuosina 1862, 1863 ja 1864 sekä Aachenissa vuonna 1868. Lange julkaisi ensimmäisen Apumatti-shakkiongelman vuonna 1854. Hän toimi Saksan Shakkiliiton puheenjohtajana vuosina 1894–1899. Max Langen mukaan on nimetty Max Langen hyökkäys, jonka hän esitti vuonna 1854. ==Aiheesta muualla== * Luokka:Shakin suurmestarit Luokka:Saksalaiset shakinpelaajat Luokka:Shakkikirjailijat Luokka:Vuonna 1832 syntyneet Luokka:Vuonna 1899 kuolleet
Dresdner SC

Dresdner Sportclub 1898 e. V. eli Dresdner SC on 30. huhtikuuta 1898 perustettu dresdeniläinen jalkapalloseura. Joukkue on voittanut Saksan mestaruuden kahdesti, vuosina 1943 ja 1944. Joukkueen kuuluisimmat pelaajat lienevät Helmut Schön, Willibald Kreß ja Richard Hofmann, jotka edustivat useasti Saksaa maajoukkuetasolla. ==Lähteet== ==Aiheesta muualla== *Viralliset kotisivut Luokka:Saksalaiset jalkapalloseurat Luokka:Vuonna 1898 perustetut urheiluseurat Luokka:Saksin jalkapallo Luokka:Dresdenin urheilu
Konzot

Konzot ovat Kongon demokraattisessa tasavallassa Aminjärven länsipuolella ja Ugandan rajaseudulla asuva kansa. Vuonna 1983 heitä arvioitiin olevan Zairessa 450 000 ja Ugandassa 200 000 henkeä. Konzojen puhuma kieli olukonzo (tai lukonzo) kuuluu bantukieliin. Suurin osa harjoittaa perinteisiä uskontoja, osa on kristittyjä. ==Lähteet== Luokka:Kongon demokraattisen tasavallan etniset ryhmät Luokka:Ugandan etniset ryhmät
Konsot

Konsot ovat eteläisessä Etiopiassa asuva, afroaasialaisten kielten kuušilaiseen ryhmään kuuluvaa kieltä puhuva kansa. Vuonna 1983 heitä arvioitiin olevan 120 000 henkeä. Pääelinkeino on maanviljely. Suurin osa harjoittaa perinteisiä uskontoja, pieni osa on luterilaisia ja monofysiittejä. ==Lähteet== == Aiheesta muualla == Luokka:Etiopian etniset ryhmät
Billy Garrett

William "Billy" J. Garrett (24. huhtikuuta 1933 Princeton, Illinois, Yhdysvallat – 15. helmikuuta 1999 Glendale, Kalifornia, Yhdysvallat) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausina 1956 ja 1958. Hänen sijoituksensa kilpailuissa olivat 16. ja 21. Hänet luokitellaan F1-kuljettajaksi, koska Indianapolis 500 oli osa F1-sarjaa vuosina 1950–1960. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1933 syntyneet Luokka:Vuonna 1999 kuolleet
Kordofanilaiset kielet

Kordofanilaiset kielet ovat Itä-Sudanissa ja Kordofanin maakunnan vuoristoseuduilla puhuttujen nigeriläis-kongolaisten kielten ryhmä. Joseph Greenbergin mukaan ne muodostavat nigeriläis-kongolaisten kielten kanssa kongolais-kordofanilaisen kieliryhmän. Suurimmat kielet ovat tegali (80 000 puhujaa), tira (40 000) ja dengebu (38 000). Alaryhmiä ovat yhteensä viisi: talodilais-heibalaiset kielet, lafofalaiset kielet, rashadilaiset kielet, katlalaiset kielet ja kadulaiset eli tumtum-kielet. Talodilais-heibalaisten kielten ryhmän muodostavat talodilaiset ja heibalaiset kielet, jotka ovat läheistä sukua toisilleen. Lafofalaiset kielet laskettiin aikoinaan osaksi talodilaisryhmää, mutta ryhmä näyttää muodastavan oman nigeriläis-kongolaisen haaransa. Rashadilaisia kieliä sanotaan myös tegalilais-tagoilaisiksi kieliksi; tagoilaisissa kielissä tavataan samanlaista substantiiviluokkajärjestelmää kuin atlanttis-kongolaisissa kielissä (ilmeisesti lainattu tagoihin), mutta tegalilaisissa kielissä sellaista ei ole. Katlalaisia kieliä on vain kaksi eikä niissä näytä olevan koskaan ollut nigeriläis-kongolaisille kielille tyypillistä substantiiviluokkajärjestelmää. Vuodesta 1981 lähtien kadulaiset kielet katsotaan kuuluvan nilosaharalaisten kielten kielikuntaan. Sekä rashadilais- että kadulaiskielissä tavattavat substantiiviluokat näyttävät olevan kieliliiton aikaansaamia. ==Lähteet== Luokka:Nigeriläis-kongolaiset kielet
Kotat

Kotat (myös bakotat) ovat Gabonissa Ogoouén yläjuoksulla ja naapurialueilla Kongon tasavallassa asuva bantukieltä puhuva kansa. Vuonna 1983 heitä arvioitiin olevan 55 000 henkeä. Elinkeinoja ovat maanviljely, kalastus, karjanhoito ja käsityöammatit. Suurin osa harjoittaa perinteisiä uskontoja, osa on kristittyjä. ==Lähteet== Luokka:Gabonin etniset ryhmät Luokka:Kongon tasavallan etniset ryhmät
Kotokot

Kotokot ovat Kamerunissa ja Tšadissa asuva afroaasialaisten kielten tšadilaiseen ryhmään kuuluvaa kieltä puhuva kansa. He asuvat Logone- ja Charijokien varsilla Tšadjärven eteläpuolella. Vuonna 1983 kotokoita arvioitiin olevan 200 000 henkeä. Läheinen sukukansa ovat Tšadjärven saarilla asuvat budumat. Elinkeinoja ovat maanviljely, karjanhoito ja kalastus. Kotokot ovat muslimeja. ==Lähteet== Luokka:Kamerunin etniset ryhmät Luokka:Tšadin etniset ryhmät
Elmer George

Elmer Ray George (15. heinäkuuta 1928 Oklahoma, Yhdysvallat – 31. toukokuuta 1976 Terre Haute, Indiana, Yhdysvallat) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausina 1957, 1962 ja 1963. Hän oli 17. vuoden 1962 kilpailussa. George kilpaili AAA- ja USAC-sarjoissa vuosina 1956–1963 voittaen Syrakusassa vuonna 1957. Samana vuonna hän voitti USAC Sprint Car -sarjan mestaruuden. George oli naimisissa Mari Hulman Georgen kanssa, joka oli Tony Hulmanin tytär. Heidän poikansa on nykyään Indy Racing Leaguen osaomistaja ja entinen Indianapolis Motor Speedwayn pääjohtaja. Kilpailupäivänä 31. toukokuuta 1976 Elmer riiteli puhelimessa perhefarmin hevoskouluttajan kanssa. Kilpailun jälkeen George ajoi maatilalleen ja kohtasi kouluttajansa Guy Trolingerin, joka ampui Georgea tappaen tämän. Päätuomari ei kuitenkaan syyttänyt Trolingeria. George valittiin National Sprint car Hall of Fameen vuonna 2005. == Lähteet == Luokka:Yhdysvaltalaiset Formula 1 -kuljettajat
Steve Miller Band

Steve Miller Band on vuonna 1967 perustettu yhdysvaltalainen rock-yhtye, joka on kotoisin Kalifornian San Franciscosta. Sen tunnetuin jäsen on Steve Miller, yhtyeen kitaristi ja laulaja. Yhtyeen tunnetuimpia kappaleita ovat ”The Joker”, ”Fly Like an Eagle”, ”Abracadabra”, ”Rock'N Me” ja ”Jet Airliner”. Yhtyeellä on tähti Hollywood Walk of Famella. Yhtyeestä tuli 1960-luvun lopulla nopeasti yksi San Franciscon lahden ympäristön suosituimmista. 1970-luvun puolivälissä yhtye teki kansainvälisen läpimurron ja siitä tuli stadionrockyhtye, se myi useita multi-platinalevyjä kuten The Joker, Fly Like an Eagle ja Book of Dreams. Yhtye sai myös useita singlelistan top ten -sijoituksia. Steve Miller Bandin levyjä on myyty kymmeniä miljoonia, muun muassa Greatest Hits 1974–1978 Yhdysvalloissa 13-kertaisesti platinalevyn verran, Fly Like an Eagle nelinkertaisesti ja Book of Dreams kolminkertaisesti. == Diskografia == === Studioalbumit === * * * * * * * * * * * * * * * * * * * * * * * * * * === Livealbumit & DVD === * (albumi) * (DVD) == Lähteet == == Aiheesta muualla == * Yhtyeen viralliset sivut * Steve Miller Band allmusicin sivuilla * * Steve Miller Band fanisivusto Luokka:Hollywood Walk of Fame Luokka:Yhdysvaltalaiset psykedeeliset rockyhtyeet
Krio

Krion kieli on Sierra Leonessa, Gambiassa, Päiväntasaajan Guineassa ja eräillä muilla alueilla puhuttu englantiin pohjautuva kreolikieli. Äidinkielenään sitä puhuu yli 40 000 krioa. Kieltä käytetään laajasti myös eri kansojen välisen kanssakäymisen välineenä. Vuonna 1983 puhujien kokonaismääräksi arvioitiin noin 500 000 henkeä. Krio jakautuu useisiin paikallismurteisiin ja ainakin kahteen sosiaaliseen murteeseen: pääkaupungin ja maaseudun kieleen. Kieli on syntynyt 1800-luvulla Afrikan länsirannikolla englantiin perustuvien varhaisempien kreolien ja joruban vuorovaikutuksen tuloksena. Kriolla on rikas suullinen perinne ja myös kaunokirjallisuutta. 70 % krion sanastosta on peräisin englannista. Kieltä kirjoitetaan latinalaisin aakkosin. Raamattu on käännetty krioksi vuonna 2013. == Kielinäyte == ==Lähteet== Luokka:Gambian kielet Luokka:Päiväntasaajan Guinean kielet Luokka:Sierra Leonen kielet Luokka:Englannin kreolit
Kru-kansat

Kru-kansat on Liberian ja Norsunluurannikon metsäisillä rannikkoseuduilla asuvien sukukansojen ryhmä. Siihen kuuluvat mm. betet, bakwet ja gueret. Vuonna 1980 kru-kansoja arvioitiin olevan Norsunluurannikolla noin 2 miljoonaa ja Liberiassa 800 000 henkeä. Kielet kuuluvat nigeriläis-kongolaisten kielten kru-ryhmään. Pääelinkeinoja ovat maanviljely ja kalastus, monet työskentelevät maatyöläisinä suurviljelmillä. Krut harjoittavat perinteisiä uskontoja, osa on kristittyjä. ==Lähteet== Luokka:Liberian etniset ryhmät Luokka:Norsunluurannikon etniset ryhmät
Kru-kielet

Kru-kielet ovat Liberiassa ja Norsunluurannikolla asuvien kru-kansojen puhumien nigeriläis-kongolaisten kielten ryhmä. Siihen kuuluvat mm. bete (noin 600 000 puhujaa), bassa (300 000), guere (yli 200 000) ja grebo (yli 200 000). Kielet toimivat yhteisöjen suullisen kanssakäymisen välineinä. Bassaa varten laadittiin 1900-luvun alussa omaperäinen aakkosto, joka ei saanut laajempaa käyttöä. ==Lähteet== ‎
Kubat

Kubat ovat Kongon demokraattisessa tasavallassa Sankuru- ja Kasaijokien välisellä alueella asuva, nigeriläis-kongolaista kieltä puhuva kansa. Vuonna 1983 heitä arvioitiin olevan noin 280 000 henkeä. Kansa jakautuu useisiin etnisiin ryhmiin. Pääelinkeino on maanviljely. Suurin osa on katolisia tai protestantteja, osa harjoittaa perinteisiä uskontoja. 1500-luvun lopulta 1900-luvun alkuun saakka kubat muodostivat Kuban eli Bušongon feodaalivaltion, joka on tunnettu omaperäisestä taiteestaan. ==Lähteet== == Aiheesta muualla == Luokka:Kongon demokraattisen tasavallan etniset ryhmät
C20

C20 (Vagn 2000) on Tukholman metrossa liikennöivä Adtranzin vuosina 1997–2004 valmistama sähkömoottorijuna. Jokaisella vaunulla on kylkinumeron lisäksi oma nimi, esimerkiksi vaunu 2001 on nimetty Birger Jarliksi. C20-junat peruskorjataan Bombardierin Västeråsin tehtaalla. Samalla niiden sisätilat on tarkoitus uudistaa laadultaan uusia C30-junia vastaaviksi. == Käyttö == C20-sarja tilattiin korvaamaan vanhimmat C6- ja C9-junat, ja junista ensimmäinen tuli käyttöön vuonna 1998. Alun perin junat tilattiin siniselle linjalle, mutta niitä tilattiin lisää myös punaiselle ja vihreälle linjalle. Vihreällä ja punaisella linjalla ovien avautumisessa on pieni viive, koska C20-junat oli suunniteltu kulkemaan vain sinisellä linjalla ja sen vuoksi punaisella ja vihreällä linjalla ei ole C20-sarjalle tarkoitettua kulunvalvontajärjestelmää. Kuljettajan pitää itse avata ovet. == Tekniset tiedot == C20-yksiköt ovat täysin matalalattiaisia, kaksinivelisiä, ja niissä on neljä teliä: kaksi keskellä ja yksi molemmissa päätyosissa. Yksikössä on 126 istuma- ja 288 seisomapaikkaa. Junassa on yleensä kolme C20-yksikköä. Myös C20F-prototyyppiyksikkö on edelleen käytössä. Siinä käytetään Bombardierin FICAS-teknologiaa, sen sisäseinät ovat ohuemmat ja siinä on enemmän tilaa kuin sarjajunissa. Yksikkö on valmistettu komposiittimateriaaleista, minkä ansiosta se painaa sarjajunia vähemmän. Koekappaleessa on ilmastointi myös matkustamossa, kun taas sarjajunissa ainoastaan ohjaamot ovat ilmastoituja ja nekin vain 70 viimeisessä yksikössä. Ilmastoimattomat yksiköt pyritään sijoittamaan mahdollisuuksien mukaan junan keskelle ja kesäisin siniselle linjalle, jossa ilmastoinnille on vähiten tarvetta. C20F:ssä on yhtä monta istumapaikkaa kuin sarjajunissa, mutta siinä on 323 seisomapaikkaa. == Lähteet == == Aiheesta muualla == *Svenska Spårvägssällskapetin sivu C20:stä Luokka:Tukholman metro Luokka:Raideliikennekalusto
TC Electronic

TC Electronic on tanskalainen äänentoistolaitteita valmistava yritys. Sen perustivat vuonna 1976 veljekset Kim ja John Rishøjhttp://www.tcelectronic.com/howitallstarted.asp . Tuotevalikoimaan kuuluu kitaraefektejä, ekvalisaattoreita, studioprosessoreita ja atk- laitteistoa. TC Electronic työllistää yhteensä 185 henkilöä 15 maassahttp://www.tcelectronic.com/abouttc.asp . TC Electronic perusti vuonna 2002 TC Groupin, holdingyhtiön, jonka alaisuudessa ovat Tannoy (kaiuttimet ja studiomonitorit), Lab Gruppen (vahvistimet), TC Electronic, TC-Helicon (lauluprosessorit ja harmonizerit) ja TC|Applied Technologies (puolijohdetuotteiden kehittäminen) sekä markkinointiyhtiöt, kuten TC Group|China. == Tuotteita == === Äänen masterointi=== * System 6000 * Finalizer ===Kitaraprosessorit (kategoriat)=== * Vintage * Classic * Nova * G-System ===Viritysmittarit=== * Polytune == Lähteet == == Aiheesta muualla == * TC Electronic Luokka:Äänentoisto Luokka:Musiikkilaitteet Luokka:Elektroniikkayhtiöt Luokka:Tanskalaiset yritykset
Tony Salerno

Anthony Haden Salerno (s. 18. marraskuuta 1969) on yhdysvaltalainen ääninäyttelijä ja ääniohjaajaAnthony Salerno Voice Chasers Viitattu 9.8.2009 , jonka tunnetuin rooli on kenties Chazz Princeton Yu-Gi-Oh! GX:ssä. Hän on toiminut myös Donatellon äänenä vuonna 2009 elokuvassa Turtles Forever. ==Ura== Salerno teki ensimmäisiä äänirooleja TAJ Productions dubbausyhtiölle tehden muun muassa sivurooleja Slayers Next ja Slayers Try animeihin. Sittemmin 2000-luvulla hän on tehnyt äänirooleja NYAV Postille ja 4Kids Entertainmentille.Anthony Salerno Crystal Acids Viitattu 9.8.2009 Erityisesti 4Kidsin tuotannoissa Salerno sai tunnettavuutta Yu-Gi-Oh! GX:n myötä ja on tehnyt äänirooleja muun muassa edelliseen Yu-Gi-Oh! -animeen, Winxiin, G.I. Joe: Sigma 6:een, Pokémoniin ja Turtlesiin. ==Lähteet== Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Amerikanitalialaiset Luokka:Syntymävuosi puuttuu Luokka:Elävät henkilöt
Kulangot

Kulangot ovat Norsunluurannikon koillisosassa Komoé- ja Musta Volta -jokien välisellä alueella asuva kansa. He puhuvat nigeriläis-kongolaisten kielten gurilaiseen ryhmään kuuluvaa kieltä. Vuonna 1983 kulangoja arvioitiin olevan noin 220 000 henkeä. Sukukansoja ovat logonit ja tegesijet. Pääelinkeinot ovat maanviljely ja karjanhoito. Suurin osa harjoittaa perinteisiä uskontoja, osa on muslimeja. ==Lähteet== Luokka:Norsunluurannikon etniset ryhmät